**Sami Tavernier** (s. 25. huhtikuuta 1997 Ambilly, Ranska) on suomalais-ranskalainen jääkiekkoilija, joka pelaa SM-liigajoukkue Kalevan Pallossa. Hän on pelipaikaltaan oikea laitahyökkääjä. Tavernier laukoo oikealta.

Ura
---

### Seuraura

Tavernier on HC Morzine-Avoriazin kasvatti. Hän muutti perheineen 12-vuotiaana Suomeen ja siirtyi Helsingin IFK:hon. Tavernier pelasi suurimman osan kaudesta 2012–2013 seuran B-nuorissa, mutta hän pelasi osan kaudestaan myös HIFK:n C-nuorissa, joiden paras pistemies ja maalintekijä Tavernier oli pudotuspeleissä tehoilla 7+8=15. Hän voitti kauden päätteeksi C-nuorten SM-pronssia. Kauden 2014–2015 Tavernier pelasi suurimmaksi osaksi HIFK:n A-nuorissa, mutta hän vahvisti myös seuran B-nuoria, joiden paras maalintekijä Tavernier oli pudotuspeleissä seitsemällä osumallaan Henrik Borgströmin kanssa.

Sioux City Musketeers varasi Tavernierin 97. pelaajana USHL:n varaustilaisuudessa 2015. Hän siirtyi joukkueeseen kaudeksi 2015–2016, mutta Tavernier vaihtoi kesken kauden kuitenkin NAHL-junioriliigan Topeka RoadRunnersiin. Hän jakoi pudotuspeleissä tehoilla 1+5=6 joukkueen sisäisen pistepörssin voiton Quinn Prestonin ja Johnny Walkerin kanssa. Kesällä 2016 Tavernier varattiin USHL:ään uudelleen Bloomington Thunderin toimesta 227. pelaajana, mutta hän pelasi vuodet 2016–2020 kuitenkin Merrimack Collegen yliopistojoukkueessa. *Freshman -vuotenaan* 2016–2017 Tavernier oli kahdeksalla osumallaan joukkueensa kolmanneksi paras maalintekijä Jace Hennigin kanssa. Kesällä 2017 NHL-varaamaton Tavernier osallistui Toronto Maple Leafsin kehitysleirille. *Senior -vuotenaan* 2019–2020 hän toimi Merrimackin kapteenina. Tavernier oli joukkueen neljänneksi paras pistemies tehoilla 6+15=21. Yliopistokautensa päätteeksi, maaliskuussa 2020 hän siirtyi amatööritry-out -sopimuksella AHL-joukkue Syracuse Crunchiin. Tavernier pelasi siellä yhden ottelun ilman tehopisteitä ja keräten teholukeman –1, kunnes koronaviruspandemia päätti AHL-kauden noin puolitoista viikkoa myöhemmin.

Syyskuussa 2020 Tavernier palasi Ranskaan ja siirtyi toistaiseksi voimassa olevalla sopimuksella Ligue Magnusissa pelaavan Pionniers de Chamonix'n joukkueeseen. Hän teki miesten pääsarjadebyyttinsä 29. syyskuuta 2020 Ducs d'Angersia vastaan. Tavernier sai ottelussa syöttöpisteen oltuaan kakkossyöttäjänä Evan Jasperin tekemään maaliin. Ensimmäisen pääsarjamaalinsa hän teki seuraavassa ottelussa 2. lokakuuta 2020 vieraissa Jokers de Cergya vastaan. Tavernier pelasi kaudella 2020–2021 kaikkiaan 11 runkosarjaottelua tehopistein 4+6=10, kunnes tammikuussa 2021 hänen sopimuksensa Chamonix'n kanssa purettiin. Muutamaa päivää myöhemmin helmikuun vaihteessa Tavernier teki loppukauden kattavan ja yhden optiovuoden sisältävän sopimuksen SM-liigajoukkue Kalevan Pallon kanssa. Seuran urheilutoimenjohtaja Anssi Laine oli aiemmin valmentanut häntä poikien maajoukkueissa. Hän teki liigadebyyttinsä 12. helmikuuta 2021 Tapparaa vastaan. Tavernier merkittiin KalPan nelosketjuun Juuso Mäenpään kanssa, kun joukkue lähti otteluun vain kolmella täydellä ketjulla. Hän sai ottelussa jääaikaa 14.55 minuuttia. Tavernier pelasi 15 ensimmäistä otteluaan ilman tehopisteitä. Hän teki liigauransa avausmaalin 18. ottelussaan 26. maaliskuuta 2021 JYPiä vastaan vastustajan tyhjään maaliin. Seuraavassa ottelussa 30. maaliskuuta 2021 vierasottelussa Pelicansia vastaan Tavernier onnistui kuitenkin tekemään maalin vastustajan maalivahdin Patrik Bartošákin taakse. Hän sai ottelussa myös kakkossyöttöpisteen Kim Nousiaisen tekemään maaliin. Kaikkiaan Tavernier pelasi tulokaskautensa aikana 24 runkosarjaottelua tehopistein 2+3=5 ja neljä playoff-ottelua tehden yhden maalin. Huhtikuussa 2021 hän teki KalPan kanssa vuoden mittaisen jatkosopimuksen.

Lokakuussa 2021 Tavernier teki KalPan kanssa vuoden mittaisen jatkosopimuksen kevääseen 2023 saakka. Kaudella 2022–2023 hän ehti pelata vain seitsemän ottelua, kunnes syyskuun lopulla Tavernier loukkaantui, kun hän jäi Sportin Valtteri Viljasen lonkkataklauksen kohteeksi. Tavernierin kausi päättyi tähän. Huhtikuussa 2023 hän teki KalPan kanssa vuoden mittaisen jatkosopimuksen.

### Maajoukkueura

Tavernier edusti Suomea alle 18-vuotiaiden MM-kilpailuissa vuonna 2015, jolloin hän voitti hopeaa. Tavernier pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut kymmenen nuorten ja 49 poikien maaottelua.

Muuta
-----

Tavernierin pikkuveli Emil pelaa hyökkääjänä KalPan U20-joukkueessa. Veljesten isä Michel Tavernier pelasi omalla urallaan hyökkääjänä 130 ottelua Ranskan pääsarjatasolla. Heidän äitinsä Minna on suomalainen. Veljesten serkku Thibaut Tavernier pelasi omalla urallaan Ranskan pääsarjatasolla puolustajana kahdeksan ottelua. Samin pikkuserkku on ampumahiihdon MM-mitalisti Antonin Guigonnat.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HIFK | A-SM | 39 | 7 | 9 | 16 | 30 | 5 | 0 | 2 | 2 | 0 |
| 2014–2015 | HIFK | A-SM | 45 | 7 | 20 | 27 | 56 | – | – | – | – | – | U18 | 7 | 2 | 1 | 3 | 4 |
| 2015–2016 | Sioux City Musketeers | USHL | 15 | 0 | 0 | 0 | 8 | – | – | – | – | – |
|  | Topeka RoadRunners | NAHL | 30 | 6 | 18 | 24 | 49 | 7 | 1 | 5 | 6 | 10 |
| 2016–2017 | Merrimack College | H-East | 36 | 8 | 10 | 18 | 10 | – | – | – | – | – |
| 2017–2018 | Merrimack College | H-East | 36 | 8 | 13 | 21 | 16 | – | – | – | – | – |
| 2018–2019 | Merrimack College | H-East | 33 | 4 | 12 | 16 | 43 | – | – | – | – | – |
| 2019–2020 | Merrimack College | H-East | 34 | 6 | 15 | 21 | 43 | – | – | – | – | – |
|  | Syracuse Crunch | AHL | 1 | 0 | 0 | 0 | 0 | – | – | – | – | – |
| 2020–2021 | Chamonix Hockey Élite | Ranska | 11 | 4 | 6 | 10 | 26 | – | – | – | – | – |
|  | KalPa | SM-liiga | 24 | 2 | 3 | 5 | 10 | 4 | 1 | 0 | 1 | 0 |
| 2021–2022 | KalPa | SM-liiga | 43 | 3 | 5 | 8 | 8 | – | – | – | – | – |
| 2022–2023 | KalPa | SM-liiga | 7 | 0 | 3 | 3 | 4 | – | – | – | – | – |
| 3 kautta | yhteensä | SM-liiga | 74 | 5 | 11 | 16 | 22 | 4 | 1 | 0 | 1 | 0 |
| 1 kausi | yhteensä | Ranska | 11 | 4 | 6 | 10 | 26 | – | – | – | – | – |
| 1 kausi | yhteensä | AHL | 1 | 0 | 0 | 0 | 0 | – | – | – | – | – |

Lähteet
-------

* Sami Tavernier The Internet Hockey Databasessa (englanniksi)
* Sami Tavernier Eurohockey-sivustolla (englanniksi)
* Sami Tavernier *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Sami Tavernier *liiga.fi*. Jääkiekon SM-liiga Oy. Viitattu 4.6.2021.
2. 1 2  Sami Tavernier - Men's Ice Hockey - Merrimack College Athletics *merrimackathletics.com*. Merrimack College. Viitattu 9.3.2020. (englanniksi)
3. ↑  Sami Tavernier The Internet Hockey Databasessa (englanniksi)
4. 1 2 3 4 5  Sami Tavernier *Elite Prospects*. Everysport Media Group AB.  (englanniksi)
5. ↑  Sihvonen, Arto: Kollit Leijona-paidassa! Tässä ovat Pikkuleijonien HIFK-pelaajat *leijonat.fi*.  6.2.2015. Suomen Jääkiekkoliitto – Finlands Ishockeyförbund ry. Viitattu 9.3.2020.
6. ↑  Elite Prospects - HIFK U16 *eliteprospects.com*. Everysport Media Group AB. Viitattu 9.3.2020. (englanniksi)
7. ↑  Elite Prospects - HIFK U18 *eliteprospects.com*. Everysport Media Group AB. Viitattu 9.3.2020. (englanniksi)
8. ↑  Elite Prospects - Topeka RoadRunners *eliteprospects.com*. Everysport Media Group AB. Viitattu 9.3.2020. (englanniksi)
9. ↑  Elite Prospects - Merrimack College *eliteprospects.com*. Everysport Media Group AB. Viitattu 9.3.2020. (englanniksi)
10. ↑  Maple Leafs Announce Development Camp Details *nhl.com/mapleleafs*.  30.6.2017. Toronto Maple Leafs. Viitattu 9.3.2020. (englanniksi)
11. ↑  Elite Prospects - Merrimack College *eliteprospects.com*. Everysport Media Group AB. Viitattu 9.3.2020. (englanniksi)
12. ↑  Syracuse Crunch Sign Forward Sami Tavernier To ATO *syracusecrunch.com*.  3.3.2020. SYRACUSE, N.Y.:  SIDEARM Sports, a Learfield company. Viitattu 4.6.2023. (englanniksi)
13. ↑  Sami Tavernier débutera la saison à Chamonix ! *pionniers-chamonix.com*.  17.9.2020. CHAMONIX HOCKEY ÉLITE. Viitattu 18.9.2020. (ranskaksi)
14. ↑  Game detail: 29 Sep 2020, Pionniers Chamonix - ASG Angers Les Ducs *eurohockey.com*.  29.9.2020. European Ice Hockey Online AB & eSports.cz s.r.o. Viitattu 28.1.2021.
15. ↑  Game detail: 02 Oct 2020, HC Cergy Pontoise - Pionniers Chamonix *eurohockey.com*.  2.10.2020. European Ice Hockey Online AB & eSports.cz s.r.o. Viitattu 28.1.2021.
16. ↑  Les Pionniers et Sami Tavernier se séparent... *pionniers-chamonix.com*.  28.1.2021. CHAMONIX HOCKEY ÉLITE. Viitattu 4.6.2023. (ranskaksi)
17. ↑  Leveyttä hyökkäykseen – Tervetuloa KalPaan Sami Tavernier! *kalpa.fi*.  1.2.2021. KalPa Hockey Oy. Viitattu 1.2.2021.
18. ↑  Kalpa - Tappara, 12.2.2021 *liiga.fi*.  12.2.2021. Jääkiekon SM-liiga Oy. Viitattu 4.6.2021.
19. ↑  Kalpa - Tappara, 12.2.2021 *liiga.fi*.  12.2.2021. Jääkiekon SM-liiga Oy. Viitattu 4.6.2021.
20. ↑  Tilastot - Sami Tavernier *liiga.fi*. Jääkiekon SM-liiga Oy. Viitattu 4.6.2021.
21. ↑  Kalpa - JYP, 26.3.2021 *liiga.fi*.  26.3.2021. Jääkiekon SM-liiga Oy. Viitattu 4.6.2021.
22. ↑  Pelicans - Kalpa, 30.3.2021 *liiga.fi*.  30.3.2021. Jääkiekon SM-liiga Oy. Viitattu 4.6.2021.
23. ↑  Seppä, Lassi: KalPa solmi jatkosopimukset kolmen hyökkääjän ja kahden puolustajan kanssa *Jatkoaika.com*.  29.4.2021. Jatkoaika r.y. Viitattu 4.6.2021.
24. ↑  Seppä, Lassi: Mattila, Gallet ja Tavernier jatkavat KalPassa − "Kaikilla on korkea työmoraali ja he luovat pohjaa meidän pelaamiselle" *Jatkoaika.com*.  21.10.2021. Jatkoaika r.y. Viitattu 21.10.2021.
25. ↑  Hanhikoski, Herkko: KalPalle neljäs perättäinen kotivoitto – Tavernier loukkaantui avauserässä *Jatkoaika.com*.  30.9.2022. Jatkoaika r.y. Viitattu 4.6.2023.
26. ↑  Määttä, Arto: KalPalle huonoja uutisia sairastuvalta – Sami Tavernierin kausi on luultavammin ohi *Jatkoaika.com*.  5.10.2022. Jatkoaika r.y. Viitattu 4.6.2023.
27. ↑  Sami Tavernier jatkaa KalPassa myös ensi kaudella! *kalpa.fi*.  19.4.2023. KalPa Hockey Oy. Viitattu 4.6.2023.
28. ↑  Emil Tavernier *Elite Prospects*. Everysport Media Group AB.  (englanniksi)
29. ↑  Michel Tavernier *Elite Prospects*. Everysport Media Group AB.  (englanniksi)
30. ↑  Thibaut Tavernier *Elite Prospects*. Everysport Media Group AB.  (englanniksi)
31. ↑  Pusa, Ari: Ampumahiihdon parisekaviestin ranskalainen voittaja yllätti laulamalla HS:lle suomeksi: "Paljon onnea vaan" *HS.fi*.  10.3.2018. Kontiolahti:  Sanoma Media Finland Oy. Viitattu 9.3.2020.

KalPa – SM-liiga
2 Sissons |
3 Karlsson |
4 Heiskanen |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
29 Muhonen |
32 Jatkola |
34 Immonen |
40 Lekkas |
42 K. Kapanen |
46 Sorvali |
55 Lappalainen (**A**) |
61 Pitkänen |
74 Tavernier |
90 Salmela |
91 O. Kapanen |
93 Kantner |
-- Pulkkanen |
-- Saarelainen  

Valmentajat Karjalainen – Tervonen – Hentunen – Kauhanen – Kaartinen – Sacklin